Arundel

Arundel er en markedsby og verdslig sogn i en bratt dal i naturområdet South Downs i grevskapet West Sussex i England. Elven Arun strømmer forbi på østsiden av byen, som den har gitt navn til, og Arundel har vært et viktig krysningssted over elven. Byen er 79 km sør-sørvest for London, 29 km vest-nordvest for Brighton, og 16 km øst for grevskapshovedstaden Chichester. Større byer i nærheten er Worthing, Littlehampton og Bognor Regis. Arundel er en godt bevart by med store grønne bufferområder og en festning fra middelalderen og en katolsk katedral. Selv om byen er mindre i folketall enn de fleste andre sogn, har Arundel et museum og kommer kun på andreplass bak langt større Chichester i antallet beveringsverdige bygninger i West Sussex.

Arundel var en av de kommuner (borough) som ble reformert ved Kommunereformloven av 1835. Fra 1836-1889 hadde byen sin egen politistyrke på tre politimenn.Poulsom, Neville; Rumble, Mike; Smith, Keith (1987): Sussex Police forces; a pictorial history from 1836 to 1986, Middleton Press, ISBN 0 906520 436 I 1974 ble byen en del av distriktet Arun og er nå et verdslig sogn med eget byråd. I henhold til folketellingen i 2011 hadde sognet en befolkning på 3 475 innbyggere.«Key Statistics; Quick Statistics: Population Density United Kingdom Census 2011» , Office for National Statistics

 Beskrivelse 
Byen Arundel er et viktig bropunkt over elven Arun da den var den laveste veibro fram til åpningen av svingbroen ved Littlehampton i 1908. Festningen Arundel Castle ble bygget av normannerne for beskytte den sårbare skogkledte sletten i nord for dalen gjennom South Downs. Byen vokste opp på en skråning nedenfor festningen i sør.Arundel Castle, Schedule Ancient Monument and Grade I listed building Historic England: «Details from listed building database (1012500)». National Heritage List for England. Elven het tidligere Tarrant og ble døpt om til Arun etter byen etter påtrykk fra fortidsminnegranskere.

Arundel ligger nord for hovedveien A27, mens Arundel stasjon betjener Arun Valley Line.

I 2004 fikk Arundel status som Fairtrade Town.

 Referanser 

 Eksterne lenker 


 Offisielt nettsted
 «Arundel» i Domesday Book

Kategori:Byer i West Sussex
Kategori:Domesday Book